**การดำเนินงานประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1**

**รุ่งนภา พิริยะสถิตย์1 นิรันดร์ สุธีนิรันดร์2 จิตตวิสุทธิ์ วิมุตปัญญา3**

**พัชรา เดชโฮม4 และสรายุทธ์ เศรษฐขจร5**

**1-5มหาวิทยาลัยราชภัฏบ้านสมเด็จเจ้าพระยา**

**1-5E-mail: rphiriyasthity@gmail.com**

**บทคัดย่อ**

การวิจัยครั้งนี้มีวัตถุประสงค์เพื่อศึกษาการดำเนินงานและแนวทางการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ประชากรที่ใช้ในการวิจัย ได้แก่ ครูโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ปีการศึกษา 2566 จำนวน 35 คน เครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ การวิเคราะห์ข้อมูล ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน

ผลการวิจัยพบว่า การดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 โดยภาพรวมอยู่ในระดับมาก เมื่อพิจารณาเป็นรายด้านพบว่า ด้านดำเนินงานตามแผนพัฒนาการจัดการศึกษาของสถานศึกษา มีค่าเฉลี่ยสูงสุด รองลงมา คือ ด้านจัดให้มีการประเมินคุณภาพภายในตามมาตรฐานการศึกษา ของสถานศึกษา ส่วนด้านกำหนดมาตรฐานการศึกษาของสถานศึกษา มีค่าเฉลี่ยต่ำสุดตามลำดับ และแนวทางการดำเนินงานประกันคุณภาพภายใน ผู้บริหารสถานศึกษาควรจะมีมาตรฐานการศึกษาของสถานศึกษาแต่ละระดับจัดทำแผนพัฒนาการจัดการศึกษาของสถานศึกษาที่มุ่งคุณภาพตามที่กำหนดไว้ มีการประเมินผลและตรวจสอบติดตามผลการดำเนินงาน เพื่อพัฒนาสถานศึกษาให้มีมาตรฐานการศึกษา ให้แก่หน่วยงานต้นสังกัดหรือหน่วยงานที่กำกับดูแลสถานศึกษาเป็นประจำทุกปี

**คำสำคัญ :** ประกันคุณภาพใน, โรงเรียนบ้านบ่อผุด

**INTERNAL QUALITY ASSURANCE OPERATIONS OF BAANBORPHUT SCHOOL UNDER THE SURAT THANI PRIMARY EDUCATIONAL**

**SERVICE AREA OFFICE 1**

**Rungnapa Phiriyasatit1** **Niran Suteeniran2 Jittawisut Wimuttipanya3**

**Patchara Dechhome4 Sarayuth Sethakhajor5**

**1-5Bansomdejchaopraya Rajabhat University**

**1-5E-mail: rphiriyasthity@gmail.com**

**ABSTRACT**

The research objective were to study the operations and guidelines to internal quality assurance of Baanborphut School. under Suratthani Primary Educational Service Area Office, Area 1. The population used in the research Including 35 teachers of Baanborphut School under Surat Thani Primary Educational Service Area Office, Area 1, academic year 2023. The research instrument was a 5-level scales questionnaire. Data analysis by percentage, mean. and standard deviation.

The research results found that Internal quality assurance operations of Baanborphut School under Surat Thani Primary Educational Service Area Office, Area 1, overall at a high level. When considering each aspect, it was found that Operating according to the educational development plan of the educational institution It has the highest mean, followed by the aspect of providing internal quality assessment according to educational standards of educational institutions. As for setting educational standards for educational institutions has the lowest mean, and guidelines Internal quality assurance to School administrators should have educational standards for educational institutions at each level and create educational development plans for educational institutions that focus on quality as specified, evaluation and inspection to follow up on the performance. to the parent agency or the agency that oversees the School.

**Keywords** : Internal quality assurance operations, Baanborphut School

**บทนำ**

การศึกษาเป็นเครื่องมือสำคัญในการสร้างคน สร้างสังคม และสร้างชาติ เป็นกลไกหลักในการพัฒนากำลังคน ให้มีคุณภาพ ความเจริญก้าวหน้าทางด้านวิทยาการต่างๆ รวมไปถึงเทคโนโลยีและการสื่อสารในสังคมโลกที่เปลี่ยนแปลงไปอย่างรวดเร็วในปัจจุบัน ซึ่งมีผลต่อการเปลี่ยนเเปลงทางสังคม เศรษฐกิจ และวิถีชีวิตของมนุษยชาติ ในขณะเดียวกันกระแส การเปลี่ยนแปลงหลักของโลกเป็นทั้งโอกาสและภัยคุกคามต่อการพัฒนาประเทศ มีระบบที่ซับซ้อนและมีความเชื่อมโยงกันมากขึ้น การแข่งขัน เพื่อความอยู่รอดของประเทศต่าง ๆ จึงไม่ได้ขึ้นอยู่กับระบบทุนหรือทรัพยากรที่มีอยู่อีกต่อไปแต่ขึ้นอยู่กับศักยภาพและคุณภาพของประชากรเป็นสำคัญ ประเทศไทยจึงจำเป็นต้องมีการปรับตัวให้ทันต่อกระแสการเปลี่ยนแปลง อยู่ตลอดเวลา การศึกษามีบทบาทสำคัญในการสร้างความได้เปรียบของประเทศ เพื่อการแข่งขันและยืนหยัดในเวทีโลกภายใต้ระบบเศรษฐกิจและสังคมที่เป็นพลวัตประเทศต่าง ๆ ทั่วโลกจึงให้ความสำคัญและทุ่มเทกับการพัฒนาการศึกษา รวมทั้งจะต้องมีการเตรียมความพร้อมที่จะเผชิญกับการเปลี่ยนแปลงสามารถดำรงชีวิตอยู่ร่วมกับบุคคลอื่นในสังคมได้อย่างเป็นสุขในกระแสการเปลี่ยนแปลงอย่างรวดเร็วของโลกในศตวรรษที่ 21 พร้อมรองรับการเปลี่ยนแปลงของโลกทั้งในปัจจุบันและอนาคต ซึ่งเป็นการเปลี่ยนแปลงที่สำคัญ และส่งผลกระทบต่อระบบการศึกษา ระบบเศรษฐกิจและสังคมของประเทศไทย เมื่อให้ความสำคัญการศึกษาเป็นเครื่องมือในการพัฒนาศักยภาพมนุษย์ จำเป็นต้องให้การศึกษามีคุณภาพ การศึกษาที่มีคุณภาพต้อง มีการควบคุมคุณภาพ มีกลไกรักษาคุณภาพและยกระดับมาตรฐานคุณภาพอย่างต่อเนื่อง (กระทรวงศึกษาธิการ, 2560)

การประกันคุณภาพภายในของสถานศึกษากระบวนการดำเนินงาน เพื่อพัฒนาคุณภาพผู้เรียนอย่างต่อเนื่อง การตรวจสอบคุณภาพมาตรฐานของสถานศึกษา ว่าเป็นไปตามมาตรฐานและตัวบ่งชี้ของคุณภาพการศึกษาตามที่สถานศึกษา หน่วยงานต้นสังกัด หรือหน่วยงานจากองค์กรภายนอกกำหนดขึ้น เพื่อสร้างความมั่นใจหรือเป็นหลักประกันให้กับผู้ปกครอง ชุมชน สังคม และสถานประกอบการ การบริหารจัดการและดำเนินกิจกรรมของสถานศึกษา เพื่อพัฒนาคุณภาพของผู้เรียนอย่างต่อเนื่อง เป็นการสร้างความมั่นใจให้ผู้รับบริการการศึกษาทั้งยังเป็นการป้องกันการศึกษาที่ด้อยคุณภาพและสร้างสรรค์การศึกษาให้เป็นกลไกที่มีพลังในการพัฒนาประชากรให้มีคุณภาพสูงยิ่งขึ้น ดำเนินการประเมินผลภายใน หรือ ประเมินตนเอง โดยถือว่าการประเมินเป็นส่วนหนึ่งของการบริหาร ซึ่งเป็นการประเมิน เพื่อปรับปรุงและพัฒนาการนำระบบประเมินคุณภาพและมาตรฐานการศึกษาทั้งภายนอกและภายในมาใช้ในการประเมิน เกิดความเชื่อมั่นและสามารถตัดสินใจเลือกใช้บริการที่มีคุณภาพมาตรฐานป้องกันการจัดการศึกษาที่ไม่มีคุณภาพ นอกจากจะเป็นการปฏิรูปวิธีการบริหารการศึกษาแล้วยังเป็น การปฏิรูปวัฒนธรรมความคิดและเจตคติของคนไทยที่มีผลต่อการประเมินด้วยว่าสามารถให้ผลผลิตทางการศึกษาที่มีคุณภาพ มีความรู้ความสามารถ และมีคุณลักษณะที่พึงประสงค์สอดคล้องตามความต้องการของชุมชน โดยมีการกำหนดมาตรฐานการศึกษา การจัดทำแผนพัฒนาการจัดการศึกษา การประเมินผลและตรวจสอบคุณภาพตามมาตรฐานการศึกษา การดำเนินงานตามแผนที่วางไว้ การติดตามผลการดำเนินงาน เพื่อพัฒนาสถานศึกษาให้มีมาตรฐานการศึกษา มีวัตถุประสงค์เพื่อทำให้สถานศึกษาได้รับข้อมูลคุณภาพการศึกษาที่เชื่อถือได้ การประกันคุณภาพการศึกษาในสถานศึกษาขั้นพื้นฐาน พ.ศ.2553 ฉบับปรับปรุง พ.ศ.2561 (กระทรวงศึกษาธิการ กฎกระทรวงการประกันคุณภาพการศึกษา, 2561)

การดำเนินงานประกันคุณภาพภายในของสถานศึกษาที่ยังไม่ประสบความสำเร็จเท่าที่ควร ซึ่งจะเห็นได้จากการดำเนินงานการประกันคุณภาพภายในของสถานศึกษาในสังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 มีโรงเรียนที่ยังไม่ได้รับการประเมินคุณภาพภายนอกรอบสี่ จากสำนักงานรับรองมาตรฐานและประเมินคุณภาพการศึกษา (สมศ.) จากการรายงานการดำเนินงานการประกันคุณภาพภายในสถานศึกษา พบว่าสถานศึกษาบางแห่งยังไม่ให้ความสำคัญกับระบบการประกันคุณภาพภายใน การบริหารจัดการยังไม่ครบวงจร PDCA เป้าหมายของสถานศึกษาไม่สอดคล้องกับแผนพัฒนาคุณภาพของต้นสังกัดส่งผลให้การประเมินไม่บรรลุตามเกณฑ์ที่กำหนด จึงเป็นเหตุให้ไม่บรรลุผลตามเกณฑ์ของสำนักงานรับรองมาตรฐานและประเมินคุณภาพการศึกษา (สมศ.) และไม่บรรลุผลตามแผนพัฒนาคุณภาพการศึกษา และแผนปฏิบัติการของสถานศึกษาซึ่งทางสังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ควรส่งเสริมการประเมินคุณภาพภายนอกของสถานศึกษาทุกแห่งที่จัดทำ 5 ปี ต่อครั้งเป็นอย่างน้อยต่อหน่วยงานที่เกี่ยวข้องและสาธารณชน ในกรณีที่ผลการประเมินภายนอกไม่ได้ตามมาตรฐานที่กำหนดให้สำนักงานรับรองมาตรฐานและประเมินคุณภาพการศึกษา จัดทำข้อเสนอแนะการปรับปรุงแก้ไขต่อหน่วยงานต้นสังกัด การกำหนดมาตรฐานการศึกษาของสถานศึกษา การจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐาน การดำเนินงานตามแผนพัฒนาการจัดการศึกษาของสถานศึกษา การประเมินผลและตรวจสอบคุณภาพการศึกษาภายในสถานศึกษา การติดตามผลการดำเนินงานเพื่อพัฒนาสถานศึกษาให้มีคุณภาพตามมาตรฐานการศึกษา การจัดทำร้ายงานผลการประเมินตนเอง (สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1, 2567, น. 32)

โรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 เพิ่มโอกาสทางการศึกษาให้กับนักเรียนทำหน้าที่ดำเนินการสร้างสังคมแห่งการเรียนรู้ให้กับผู้เรียนได้มีโอกาสในการพัฒนาตนเองให้เป็นผู้มีความรู้ ความสามารถ และมีทักษะในการประกอบอาชีพ เพื่อการอยู่ร่วมในสังคมอย่างมีความสุข เป็นหน่วยปฏิบัติที่กระจายอยู่ทั่วประเทศ แต่เนื่องจากรูปแบบของการจัดการศึกษาในแต่ละอำเภอมีมาตรฐานไม่เท่ากัน ครูมีภาระงานความรับผิดชอบมากเกินไป ยึดกรอบความคิดความเชื่อเดิม ๆ ไม่ค่อยยอมรับการเปลี่ยนแปลง บุคลากรบางส่วนยังยึดติดเฉพาะกับงานที่ทำหรือได้รับมอบหมาย ความแตกต่างระหว่างวัยทำให้การเรียนรู้ร่วมกันน้อยลง ไม่เข้าใจบทบาทของตนเอง ขาดการวางแผน ไม่มีประสบการณ์การจัดกระบวนการเรียนรู้แนวใหม่ ยังจัดกระบวนการเรียนรู้แบบเดิม ไม่มีการนำนวัตกรรมการสอนที่ทันสมัยมาใช้ในการดำเนินงานและขาดงบประมาณ การพัฒนาบุคลากรเป็นหัวใจสำคัญในการบริหารการศึกษา เพราะถ้าบุคลากรขาดความรู้ ความสามารถในการปฏิบัติงานก็จะทำให้ประสบความล้มเหลวได้ ในการพัฒนาปรับเปลี่ยนองค์กร เพื่อให้เกิดการการพัฒนาบุคลากรเป็นหัวใจสำคัญในการบริหารการศึกษา เพราะถ้าบุคลากรขาดความรู้ ความสามารถ ในการปฏิบัติงานก็จะทำให้ประสบความล้มเหลวได้ ในการพัฒนาปรับเปลี่ยนองค์กร เพื่อให้เกิดการปฏิบัติงานที่คล่องตัวและเป็นไปอย่างมีประสิทธิภาพ ให้เกิดการเรียนรู้อย่างต่อเนื่องทั่วทั้งองค์กรซึ่งพลวัตของการเรียนรู้ที่จะต้องมีทั้งการเรียน ในภาคทฤษฎี และการเรียนรู้จากการปฏิบัติยังต้องมีการปรับปรุงอย่างต่อเนื่อง ในการปรับเปลี่ยนองค์กร จากสภาพปัญหา ในการดำเนินงานประกันคุณภาพภายในของสถานศึกษาในสังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ทำให้ผู้วิจัยตระหนักถึงความสำคัญที่จะพัฒนาการดำเนินงานการประกันคุณภาพภายในของสถานศึกษา ภายใต้กรอบและนโยบายการประกันคุณภาพการศึกษา โดยยึดเอาแนวทางของการดำเนินงานประกันคุณภาพภายในสถานศึกษาตามหลักเกณฑ์ของกระทรวงศึกษาธิการและสำนักงานคณะกรรมการการศึกษาขั้นพื้นฐานมากำหนดเป็นการดำเนินงานให้เป็นไปตามแผนพัฒนาคุณภาพการศึกษาสังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 เพื่อรองรับการประกันคุณภาพภายนอกรอบสี่ และเป็นการดำเนินงานที่ดีอันจะเกิดประโยชน์ต่อการประกันคุณภาพภายในสถานศึกษาต่อไป (สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1, 2567, น. 32)

ผู้วิจัยจึงสนใจศึกษาการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 เพื่อจะได้นำผลการวิจัยมาเป็นแนวทางการพัฒนาสถานศึกษาให้มีการดำเนินงานการประกันคุณภาพภายในให้มีคุณภาพ เพื่อเพิ่มพูนสมรรถนะที่จะก่อเกิดความก้าวหน้าในการดำเนินกิจการไปสู่เป้าหมายร่วมของสถานศึกษา เพื่อให้ทันต่อการเปลี่ยนแปลงของสังคมโลกที่เกิดขึ้นอยู่ตลอดเวลา และเพื่อพัฒนาสภาพความเป็น การดำเนินงานการประกันคุณภาพภายในของสถานศึกษาให้มีประสิทธิภาพมากยิ่งขึ้น

**วัตถุประสงค์การวิจัย**

1. เพื่อศึกษาการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1

2. เพื่อศึกษาแนวทางการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1

**วิธีดำเนินการวิจัย**

ในการวิจัยครั้งนี้มุ่งศึกษาการบริหารแบบมีส่วนร่วมของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ผู้วิจัยได้ดำเนินการตามขั้นตอน ดังนี้

**1. ประชากร**

ประชากรที่ใช้ในการวิจัย ได้แก่ ครูและบุคลากรในโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ปีการศึกษา 2566 จำนวน 35 คน

ผู้ให้ข้อมูลหลักในการสัมภาษณ์ในครั้งนี้ ได้แก่ ผู้บริหารสถานศึกษา และครูวิชาการโรงเรียนบ้านบ่อผุด จำนวน 5 คน โดยผู้วิจัยได้กำหนดคุณสมบัติของผู้ให้ข้อมูลหลัก ดังนี้

1. เป็นผู้บริหารสถานศึกษา รองผู้อำนวยการสถานศึกษา โรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1

2. เป็นครูผู้สอน หรือครูฝ่ายวิชาการ

3. มีวุฒิการศึกษา ระดับปริญญาตรี ขึ้นไป

4. มีประสบการณ์ทางด้านการบริหาร 2 ปีขึ้นไป

5. มีประสบการณ์ด้านการสอน และการทำงานด้านวิชาการ 2 ปีขึ้นไป

**2. เครื่องมือที่ใช้ในการวิจัย**

เครื่องมือที่ใช้ในการศึกษาค้นคว้าครั้งนี้

1. แบบสอบถามเกี่ยวกับการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 แบ่งออกเป็น 2 ตอน ดังนี้

ตอนที่ 1 สอบถามสถานภาพของผู้ตอบแบบสอบถาม จำแนกตาม เพศ วุฒิการศึกษา และมีลักษณะแบบสอบถามเป็นแบบเลือกตอบ

ตอนที่ 2 สอบถามการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ประกอบด้วย ด้านกำหนดมาตรฐานการศึกษาของสถานศึกษา ด้านจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษาของสถานศึกษา ด้านดำเนินงาน ตามแผนพัฒนาการจัดการศึกษาของสถานศึกษา ด้านจัดให้มีการติดตามตรวจสอบคุณภาพการศึกษา ด้านจัดให้มีการประเมินคุณภาพภายในตามมาตรฐานการศึกษาของสถานศึกษา ด้านจัดทำร้ายงานประจำปีที่เป็นรายงานประเมินคุณภาพภายใน และด้านจัดให้มีการพัฒนาคุณภาพการศึกษาอย่างต่อเนื่องลักษณะของแบบสอบถามเป็นแบบมาตราส่วนประมาณค่า (Rating Scale) 5 ระดับ โดยเกณฑ์การให้คะแนน มีดังนี้

ระดับ 5 หมายถึง มีการปฏิบัติในระดับมากที่สุด

ระดับ 4 หมายถึง มีการปฏิบัติในระดับมาก

ระดับ 3 หมายถึง มีการปฏิบัติในระดับปานกลาง

ระดับ 2 หมายถึง มีการปฏิบัติในระดับน้อย

ระดับ 1 หมายถึง มีการปฏิบัติในระดับน้อยที่สุด

2. แบบสัมภาษณ์เกี่ยวกับการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 เป็นแบบสัมภาษณ์แบบกึ่งโครงสร้าง (Semi-Structured Interview) เกี่ยวกับแนวทางในการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1

**3. การเก็บรวบรวมข้อมูล**

การเก็บรวบรวมเครื่องมือในการวิจัยครั้งนี้ ได้ดำเนินการเก็บรวบรวมข้อมูลตามขั้นตอนดังนี้

1. นำหนังสือจากบัณฑิตวิทยาลัย มหาวิทยาลัยราชภัฏบ้านสมเด็จเจ้าพระยา ไปขอความร่วมมือจากผู้อำนวยการโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 เพื่อแจกแบบสอบถาม ให้แก่ ครู และบุคลากรโรงเรียนบ้านบ่อผุดสังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 จำนวน 35 คน เพื่อเก็บรวบรวมข้อมูล

2. ผู้วิจัยได้เก็บรวบรวมข้อมูลโดยแจกแบบสอบถามด้วยตนเองจำนวน 35 ฉบับ เก็บคืนได้จำนวน 35 ฉบับ คิดเป็นร้อยละ 100

**การเก็บรวบรวมข้อมูลจากการสัมภาษณ์**

1.ผู้วิจัยนำหนังสือขอความร่วมมือในการเก็บรวบรวมข้อมูล จากงานบัณฑิตศึกษา คณะครุศาสตร์ มหาวิทยาลัย ราชภัฏบ้านสมเด็จเจ้าพระยา ถึงผู้อำนวยการสถานศึกษาในโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ที่เป็นกลุ่มผู้ให้ข้อมูล

เพื่อขออนุญาตเข้าเก็บรวบรวมข้อมูลจากการสัมภาษณ์

2. ผู้วิจัยดำเนินการสัมภาษณ์ผู้อำนวยการสถานศึกษา และคณะครูในโรงเรียนโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ที่มีประสบการณ์ทางด้านการบริหาร และปฏิบัติงานด้านการสอน และด้านวิชาการ อย่างน้อย 2 ปีขึ้นไป

3. ผู้วิจัยนำแบบสัมภาษณ์ที่ได้มาตรวจสอบความถูกต้องสมบูรณ์ จากนั้นจึงนำแบบสัมภาษณ์ที่มีความถูกต้องครบถ้วนมาจัดเรียงข้อมูล เพื่อนำมาวิเคราะห์ข้อมูลในขั้นตอนต่อไป

**4. การวิเคราะห์ข้อมูล**

ข้อมูลที่ได้จากระดับการดำเนินงานการประกันคุณภาพภายในของโรงเรียนโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ครั้งนี้ ผู้วิจัยนำมาวิเคราะห์โดยใช้โปรแกรมสำเร็จรูป ดังนี้

1. วิเคราะห์สถานภาพของผู้ตอบแบบสอบถาม ประกอบด้วย เพศ และวุฒิการศึกษา โดยใช้ค่าความถี่ ค่าร้อยละ

2. วิเคราะห์ระดับการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ใน 7 ด้าน ดังนี้ 1) ด้านกำหนดมาตรฐานการศึกษาของสถานศึกษา 2) ด้านจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษาของสถานศึกษา 3) ด้านดำเนินงานตามแผนพัฒนาการจัดการศึกษาของสถานศึกษา 4) ด้านจัดให้มีการติดตามตรวจสอบคุณภาพการศึกษา 5) ด้านจัดให้มี การประเมินคุณภาพภายในตามมาตรฐานการศึกษาของสถานศึกษา 6) ด้านจัดทำร้ายงานประจำปีที่เป็นรายงานประเมินคุณภาพภายใน และ7) ด้านจัดให้มีการพัฒนาคุณภาพการศึกษาอย่างต่อเนื่องโดยใช้ค่าเฉลี่ย (μ) และส่วนเบี่ยงเบนมาตรฐาน (σ) โดยมีเกณฑ์การแปลความหมายของค่าเฉลี่ย ดังนี้

ค่าเฉลี่ย 4.50 – 5.00 หมายถึง มีการปฏิบัติในระดับมากที่สุด

ค่าเฉลี่ย 3.50 – 4.49 หมายถึง มีการปฏิบัติในระดับมาก

ค่าเฉลี่ย 2.50 – 3.49 หมายถึง มีการปฏิบัติในระดับปานกลาง

ค่าเฉลี่ย 1.50 – 2.49 หมายถึง มีการปฏิบัติในระดับน้อย

ค่าเฉลี่ย 1.00 – 1.49 หมายถึง มีการปฏิบัติในระดับน้อยที่สุด

3. วิเคราะห์ข้อมูลที่ได้จากแบบสัมภาษณ์นำมาวิเคราะห์ข้อมูลเชิงเนื้อหา (Content Analysis) และสังเคราะห์ข้อมูลเป็นความเรียง

**ผลการวิจัย**

ผลการศึกษาวิจัยการดำเนินงานและแนวทางการการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ผู้วิจัยได้วิเคราะห์ข้อมูลโดยแบ่งเป็น 2 ตอน ดังนี้

**ตอนที่ 1** ผลการวิเคราะห์ข้อมูลทั่วไปของผู้ตอบแบบสอบถาม จำแนกตามเพศ วุฒิการศึกษา และประสบการณ์ในการทำงาน

ตารางที่ 1 จำนวนและร้อยละสถานภาพของผู้ตอบแบบสอบถาม

|  |  |  |  |
| --- | --- | --- | --- |
| **สถานภาพส่วนบุคคล** | | **จำนวน (N)** | **ร้อยละ** |
| **เพศ** | ชาย | 6 | 17.14 |
| หญิง | 29 | 82.86 |
| **รวม** | **35** | **100.00** |
| **ระดับการศึกษา** | ปริญญาตรี | 31 | 88.57 |
| สูงกว่าปริญญาตรี | 4 | 11.43 |
| **รวม** | **35** | **100.00** |

จากตารางที่ 1 พบว่า ผู้ตอบแบบสอบถามทั้งหมด 35 คน ส่วนใหญ่เป็นเพศหญิง จำนวน 29 คน คิดเป็นร้อยละ 82.86 และเป็นเพศชาย จำนวน 6 คน คิดเป็นร้อยละ 17.14 ส่วนใหญ่มีวุฒิทางการศึกษาปริญญาตรี จำนวน 31 คน คิดเป็นร้อยละ 88.57 และสูงกว่าปริญญาตรี จำนวน 4 คน คิดเป็นร้อยละ 11.43ตามลำดับ

ตอนที่ 2 การวิเคราะห์ข้อมูลเกี่ยวกับการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 นำเสนอในรูปของค่าเฉลี่ยและส่วนเบี่ยงเบนมาตรฐาน 1) 2) 3) 4) 5) 6) และ 7)

**ตารางที่ 2 แสดงค่าเฉลี่ย และส่วนเบี่ยงเบนมาตรฐาน**การดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 **โดยรวม 7 ด้าน**

|  |  |  |  |  |  |
| --- | --- | --- | --- | --- | --- |
| **การดำเนินงานการประกันคุณภาพภายในของโรงเรียนบ้านบ่อผุด** | | μ | σ | ระดับ | ลำดับ |
| 1 | ด้านกำหนดมาตรฐานการศึกษาของสถานศึกษา | 4.16 | 0.80 | มาก | 7 |
| 2 | ด้านจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษาของสถานศึกษา | 4.21 | 0.83 | มาก | 4 |
| 3 | ด้านดำเนินงานตามแผนพัฒนาการจัดการศึกษาของสถานศึกษา | 4.28 | 0.83 | มาก | 1 |
| 4 | ด้านจัดให้มีการติดตามตรวจสอบคุณภาพการศึกษา | 4.19 | 0.84 | มาก | 5 |
| 5 | ด้านจัดให้มีการประเมินคุณภาพภายในตามมาตรฐานการศึกษาของสถานศึกษา | 4.26 | 0.82 | มาก | 2 |
| 6 | ด้านจัดทำรายงานประจำปีที่เป็นรายงานประเมินคุณภาพภายใน | 4.23 | 0.83 | มาก | 3 |
| 7 | ด้านจัดให้มีการพัฒนาคุณภาพการศึกษาอย่างต่อเนื่อง | 4.17 | 0.85 | มาก | 6 |
|  | รวม | 4.21 | 0.83 | มาก |  |

จากตารางที่ 2 การดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 โดยรวมทั้ง 7 ด้านอยู่ในระดับมาก (µ=4.21) เมื่อพิจารณาเป็นรายด้าน พบว่า ด้านดำเนินงานตามแผนพัฒนาการจัดการศึกษาของสถานศึกษา มีค่าเฉลี่ยสูงสุด (µ=4.28) รองลงมาคือ ด้านจัดให้มีการประเมินคุณภาพภายในตามมาตรฐานการศึกษาของสถานศึกษา (µ=4.26) ส่วนด้านกำหนดมาตรฐานการศึกษาของสถานศึกษา มีค่าเฉลี่ยต่ำสุด (µ=4.16) ตามลำดับ

ตอนที่ 3 แนวทางการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ดังนี้

แนวทางการดำเนินงานประกันคุณภาพภายใน ผู้บริหารสถานศึกษาควรจะมีมาตรฐานการศึกษาของสถานศึกษา แต่ละระดับจัดทำแผนพัฒนาการจัดการศึกษาของสถานศึกษาที่มุ่งคุณภาพตามที่กำหนดไว้ มีการประเมินผลและตรวจสอบติดตามผลการดำเนินงาน เพื่อพัฒนาสถานศึกษาให้มีมาตรฐานการศึกษา ให้แก่หน่วยงานต้นสังกัดหรือหน่วยงานที่กำกับดูแลสถานศึกษาเป็นประจำทุกปี

**สรุปผลและอภิปรายผล**

**สรุปผล**

การศึกษาการดำเนินงานและแนวทางการการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ใน 7 ด้าน ประกอบด้วย ) เพื่อศึกษาการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 2) เพื่อศึกษาแนวทางการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ใน 7 ด้าน คือ 1) ด้านกำหนดมาตรฐานการศึกษาของสถานศึกษา 2) ด้านจัดทำแผนพัฒนาการจัดการศึกษาของสถานศึกษาที่ มุ่งคุณภาพตามมาตรฐานการศึกษาของสถานศึกษา 3) ด้านดำเนินงานตามแผนพัฒนาการจัดการศึกษาของสถานศึกษา 4) ด้านจัดให้มีการติดตามตรวจสอบคุณภาพการศึกษา 5) ด้านจัดให้มีการประเมินคุณภาพภายในตามมาตรฐานการศึกษาของสถานศึกษา 6) ด้านจัดทำร้ายงานประจำปีที่เป็นรายงานประเมินคุณภาพภายใน 7) ด้านจัดให้มีการพัฒนาคุณภาพการศึกษาอย่างต่อเนื่อง ประชากรที่ใช้ในการวิจัย ได้แก่ ครูและบุคลากรในโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 ปีการศึกษา 2566 จำนวน 35 คนเครื่องมือที่ใช้ในการวิจัยเป็นแบบสอบถามมาตรประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และส่วนเบี่ยงเบนมาตรฐาน ผลการวิจัยพบว่า ผู้วิจัยได้เก็บรวบรวมข้อมูลโดยแจกแบบสอบถามด้วยตนเอง จำนวน 35 ฉบับ เก็บคืนได้จำนวน 35 ฉบับ มีผู้ตอบแบบสอบถามทั้งหมด 35 คน ส่วนใหญ่เป็นเพศหญิงมากกว่าเพศชาย และมีวุฒิการศึกษาระดับปริญญาตรี โดยรวมผลการวิจัยทั้ง 7 ด้านอยู่ในระดับมาก เมื่อพิจารณาเป็นรายด้าน พบว่า ด้านดำเนินงานตามแผนพัฒนาการจัดการศึกษาของสถานศึกษา มีค่าเฉลี่ยสูงสุด รองลงมา คือ ด้านจัดให้มีการประเมินคุณภาพภายในตามมาตรฐานการศึกษาของสถานศึกษา ส่วนด้านกำหนดมาตรฐานการศึกษาของสถานศึกษา มีค่าเฉลี่ยต่ำสุด

**อภิปรายผล**

ตอนที่ 1 ผลการศึกษาการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 มีรายละเอียด ดังนี้

จากผลการวิจัยการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 โดยรวมทั้ง 7 ด้าน อยู่ในระดับมาก เมื่อพิจารณาเป็นรายด้าน พบว่า ด้านดำเนินงาน ตามแผนพัฒนาการจัดการศึกษาของสถานศึกษา มีค่าเฉลี่ยสูงสุด รองลงมา คือ ด้านจัดให้มีการประเมินคุณภาพภายใน ตามมาตรฐานการศึกษาของสถานศึกษา ส่วนด้านกำหนดมาตรฐานการศึกษาของสถานศึกษา มีค่าเฉลี่ยต่ำสุด ทั้งนี้เป็นเพราะว่าผู้บริหารสถานศึกษาควรกระบวนการวางแผน และกระบวนการจัดการของผู้รับผิดชอบการจัดการศึกษา ที่จะรับประกันให้สังคมเชื่อมั่นว่า จะพัฒนาให้ผู้เรียนเกิดการเรียนรู้ได้ครบถ้วนตามมาตรฐานคุณภาพที่ระบุไว้ในหลักสูตรและตรงตามความมุ่งหวังของสังคม ผู้ปกครอง เพื่อให้นักเรียน นักศึกษามีความรู้ความสามารถ มีทักษะและคุณลักษณะต่าง ๆ ได้เต็มศักยภาพของแต่ละบุคคล ตอบสนองต่อความต้องการ ความสนใจ และความถนัดที่แตกต่างกัน แต่สิ่งที่สำคัญ คือ มุ่งพัฒนาผู้เรียนเกิดการเรียนรู้ได้ครบถ้วนตามมาตรฐานคุณภาพการศึกษาที่กำหนดไว้ในแนวทางการประเมินคุณภาพ ดำเนินการบริหารจัดการศึกษาที่มีระบบหรือมีกระบวนการในการติดตาม กำกับตรวจสอบ และประเมินผลการดำเนินงานของสถานศึกษาเป็นไปตามมาตรฐานและตัวบ่งชี้ของคุณภาพการศึกษาตามที่สถานศึกษา หน่วยงานต้นสังกัด หรือหน่วยงานจากองค์กรภายนอกกำหนดขึ้น เพื่อสร้างความมั่นใจหรือเป็นหลักประกันให้กับผู้ปกครอง ชุมชน สังคม และสถานประกอบการ ว่าสามารถให้ผลผลิตทางการศึกษาที่มีคุณภาพ มีความรู้ ความสามารถ และมีคุณลักษณะต่าง ๆ ครบถ้วนตามมาตรฐานการศึกษา สอดคล้องกับงานวิจัยของสุดาพร หงส์เวียงจันทร์ (2565) ได้ศึกษาเรื่อง การดำเนินการประกันคุณภาพภายในสถานศึกษาสำนักงานเขตตลิ่งชัน สังกัดกรุงเทพมหานคร โดยมีวัตถุประสงค์การดำเนินการประกันคุณภาพภายในสถานศึกษาสำนักงานเขตตลิ่งชัน สังกัดกรุงเทพมหานคร และ แนวทางการพัฒนาการดำเนินการประกันคุณภาพภายในสถานศึกษาสำนักงานเขตตลิ่งชัน สังกัดกรุงเทพมหานคร แบบสัมภาษณ์แนวทางการพัฒนาองค์กรแห่งการเรียนรู้สถิติที่ใช้ในการวิเคราะห์ข้อมูล คือ พบว่า 1) การดำเนินการประกันคุณภาพภายในสถานศึกษาสำนักงานเขตตลิ่งชัน สังกัดกรุงเทพมหานคร โดยภาพรวมอยู่ในระดับมากที่สุด เรียงลำดับค่ามัชฌิมเลขคณิตจากมากไปหาน้อยได้ดังนี้ การประเมินผลและการตรวจสอบคุณภาพการศึกษาภายในสถานศึกษา การดำเนินงานตามแผนพัฒนาการจัดการศึกษาของสถานศึกษา การติดตามผลการดำเนินการเพื่อพัฒนาสถานศึกษาให้มีคุณภาพตามมาตรฐานการศึกษา การจัดทำแผนพัฒนาการจัดการศึกษาของสถานศึกษา การจัดทำรายงานผลการประเมินตนเองของสถานศึกษา การพัฒนาสถานศึกษาให้มีคุณภาพอย่างต่อเนื่อง และการกำหนดมาตรฐานการศึกษาของสถานศึกษาและการประกาศค่าเป้าหมาย สอดคล้องกับงานวิจัยของกนิษฐ์ ธรรมพิทักษ์ (2564) ได้ศึกษาเรื่อง การดำเนินงานประกันคุณภาพภายในที่ส่งผลต่อคุณภาพผู้เรียนของสถานศึกษา สังกัดเทศบาลนครสุราษฎร์ธานี โดยมีวัตถุประสงค์เพื่อ ศึกษาการดำเนินงานประกันคุณภาพภายในของสถานศึกษา สังกัดเทศบาลนครสุราษฎร์ธานี เพื่อศึกษาคุณภาพผู้เรียนของสถานศึกษา สังกัดเทศบาลนครสุราษฎร์ธานี และเพื่อศึกษาการดำเนินงานประกันคุณภาพภายในที่ส่งผลต่อคุณภาพผู้เรียนของสถานศึกษา สังกัดเทศบาลนครสุราษฎร์ธานี จำแนกตามตำแหน่งและขนาดสถานศึกษา กลุ่มตัวอย่างที่ใช้ในการศึกษาครั้งนี้ ได้แก่ กลุ่มตัวอย่าง ได้แก่ ครูผู้สอน จำนวน 205 คน ผลการวิจัยพบว่า ด้านดำเนินงานตามแผนพัฒนาการจัดการศึกษาของสถานศึกษา มีค่าเฉลี่ยสูงสุด รองลงมา คือ ด้านจัดให้มีการประเมินคุณภาพภายในตามมาตรฐานการศึกษาของสถานศึกษา ส่วนด้านกำหนดมาตรฐานการศึกษาของสถานศึกษา มีค่าเฉลี่ยต่ำสุด

ตอนที่ 2 แนวทางการดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 จากการสัมภาษณ์ โดยมีรายละเอียดดังนี้

ผู้บริหารสถานศึกษาควรจะมีการกำหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษาที่ได้ประกาศไว้ พร้อมทั้งจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานและดำเนินงานตามแผนที่กำหนดไว้ จัดให้มีการประเมินผลและตรวจสอบคุณภาพตามมาตรฐานการศึกษา มีการติดตามผลการดำเนินงาน เพื่อพัฒนาสถานศึกษาให้มีมาตรฐานการศึกษา และจัดส่งรายงานผลการประเมินตนเองให้แก่หน่วยงานต้นสังกัดหรือหน่วยงานที่กำกับดูแลสถานศึกษาเป็นประจำทุกปี สอดคล้องกับงานวิจัยของ ริซกา ดวี เซฟเตียนี และคณะ (Rizka Dwi Seftiani and other. 2019) ได้ศึกษาแนวทางการดำเนินการตามระบบประกันคุณภาพภายในของโรงเรียนอิสลามดารุลฮิคัม ประเทศอินโดนีเซีย งานวิจัยนี้ใช้วิธีการเชิงคุณภาพ รวมทั้งการวิเคราะห์เอกสาร การสัมภาษณ์ และการสังเกต จากการศึกษาพบว่า การประกันคุณภาพของโรงเรียนที่จัดทำขึ้นโดย Darul Hikam College ดำเนินการอย่างอิสระ เช่น ในการวางแผนการนำไปปฏิบัติ การเฝ้าติดตาม และการประเมิน การประกันคุณภาพภายในของการประเมินโปรแกรมในโรงเรียนดำเนินการทุกภาคการศึกษาและการ ประเมินผลการปฏิบัติงาน ผลลัพธ์ของการประเมินจะแนบมาในรูปแบบบัตรรายงานการทำงาน ข้อจำกัดที่โรงเรียนเผชิญคือ การเคลื่อนย้ายครูเข้าและออกจากทรัพยากรมนุษย์เพื่อลดผลกระทบของ การระดมครู โรงเรียนได้ปรับปรุงสวัสดิการของครูและพัฒนาชุดพัฒนาอย่างเข้มแข็งเนื่องจากครูและ บุคลากรอื่น ๆ ไม่สามารถใช้ระบบได้นานเกินไป ดังนั้น ทีมพัฒนาทรัพยากรบุคคลจึงทำงานอย่างหนัก เพื่อพัฒนาทรัพยากรมนุษย์ใหม่และรักษาคุณภาพของทรัพยากรมนุษย์แบบเก่า ดังนั้น บุคลากรและผู้ค้ำประกันระบบประกันคุณภาพภายใน จึงควรจัดทำนวัตกรรมโปรแกรมเพื่อเสริมสร้างการประกันคุณภาพโรงเรียนอิสลาม

**ข้อเสนอแนะ**

**ข้อเสนอแนะในการนำผลวิจัยไปใช้หรือข้อเสนอแนะเชิงนโยบาย**

จากผลการวิจัยพบว่า การดำเนินงานการประกันคุณภาพภายในของโรงเรียนบ้านบ่อผุด สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1 มีข้อเสนอแนะดังนี้

**ด้านกำหนดมาตรฐานการศึกษาของสถานศึกษา** ผู้บริหารสถานศึกษาควรมมีส่วนร่วมในการกำหนดมาตรฐานการศึกษาของสถานศึกษาให้มีความสอดคล้องกับมาตรฐานการศึกษาระดับการศึกษาขั้นพื้นฐาน ควรมีวิสัยทัศน์ร่วมใน การกำหนดมาตรฐานการศึกษาระดับสถานศึกษาที่ครอบคลุมสาระการเรียนรู้ กระบวนการเรียนรู้ ให้เหมาะสมกับสภาพผู้เรียนสอดคล้องกับมาตรฐานการศึกษาขั้นพื้นฐาน

**ด้านจัดทำแผนพัฒนาการจัดการศึกษาของสถานศึกษาที่มุ่งคุณภาพตามมาตรฐานการศึกษาของสถานศึกษา** ผู้บริหารสถานศึกษาควรมีส่วนร่วมจัดทำแผนพัฒนาการจัดการศึกษาของสถานศึกษาที่ชัดเจนมีการกำหนดแหล่งวิทยากรภายนอกที่มาให้การสนับสนุนทางวิชาการของโรงเรียน

**ด้านดำเนินงานตามแผนพัฒนาการจัดการศึกษาของสถานศึกษา** ผู้บริหารสถานศึกษาควรมีส่วนร่วมเป็นคณะกรรมการจัดทำแผนปฏิบัติการประจำปี มีการปฏิบัติตามวิธีการดำเนินงานที่กำหนดไว้เพื่อเป็นชุมชนแห่งกัลยาณมิตร โดยครอบคลุมด้านการพัฒนาหลักสูตร การจัดการเรียนการสอน

**ด้านจัดให้มีการติดตามตรวจสอบคุณภาพการศึกษา** ผู้บริหารสถานศึกษามีส่วนร่วมในการนำผลการตรวจสอบและทบทวนไปใช้ในการปรับปรุงและพัฒนาของโรงเรียนให้ดียิ่งขึ้น ควรปฏิบัติงานตามแผนปฏิบัติการประจำปีที่สถานศึกษากำหนดขึ้นและเป็นผู้ตรวจสอบผลการปฏิบัติงานของตนเองตามปฏิทินปฏิบัติงานมีการแก้ไขปรับปรุงการดำเนินงานของตนเองให้เป็นไปตามแผน มีส่วนร่วมในการนำผลการตรวจสอบและทบทวนไปใช้ในการปรับปรุงและพัฒนาของโรงเรียนให้ดียิ่งขึ้น

**ด้านจัดให้มีการประเมินคุณภาพภายในตามมาตรฐานการศึกษาของสถานศึกษา** ผู้บริหารสถานศึกษาควรมีส่วนร่วมดำเนินการตรวจสอบผลการดำเนินงานตามมาตรฐานการศึกษาครูมีส่วนร่วมสรุปผลการตรวจสอบการดำเนินงานตามมาตรฐานการศึกษา มีส่วนร่วมดำเนินการตรวจสอบผลการดำเนินงานตามมาตรฐานการศึกษา

**ด้านจัดทำร้ายงานประจำปีที่เป็นรายงานประเมินคุณภาพภายใน** ผู้บริหารสถานศึกษาควรนำให้บุคลากรทำรายงานคุณภาพการศึกษาประจำปี งานประเมินคุณภาพภายในเสนอต่อหน่วยงานต้นสังกัด ร่วมนำเสนอรายงานประจำปีที่เสร็จสมบูรณ์ต่อคณะกรรมการสถานศึกษาพิจารณาให้ความเห็นชอบ

**ด้านจัดให้มีการพัฒนาคุณภาพการศึกษาอย่างต่อเนื่อง** ผู้บริหารสถานศึกษาควรนำความรู้ไปใช้กำหนดในแผนปฏิบัติการประจำปีหรือแนวปฏิบัติต่างๆเพื่อบรรลุวัตถุประสงค์จัดการศึกษาของสถานศึกษา พัฒนาการปฏิบัติงานที่มีคุณภาพตามเกณฑ์มาตรฐานที่กำหนดไว้ให้มีประสิทธิภาพเพื่อการบริหารจัดการชุมชนที่ดียิ่งขึ้นต่อไป

**ข้อเสนอแนะสำหรับการวิจัยครั้งต่อไป**

1. ควรจะมีส่วนร่วมในการกำหนดมาตรฐานการศึกษาของสถานศึกษาให้มีความสอดคล้องกับมาตรฐานการศึกษาระดับการศึกษาขั้นพื้นฐาน

2. ควรจะมีส่วนร่วมจัดทำแผนพัฒนาการจัดการศึกษาของสถานศึกษาที่ชัดเจนมีการกำหนดแหล่งวิทยากรภายนอกที่มาให้การสนับสนุนทางวิชาการของโรงเรียน

3. ควรจะมีส่วนร่วมเป็นคณะกรรมการจัดทำแผนปฏิบัติการประจำปี มีการปฏิบัติตามวิธีการดำเนินงานที่กำหนดไว้เพื่อเป็นชุมชนแห่งกัลยาณมิตร

4. ควรจะมีส่วนร่วมในการนำผลการตรวจสอบและทบทวนไปใช้ในการปรับปรุงและพัฒนาของโรงเรียนให้ดียิ่งขึ้น

5. ควรจะมีส่วนร่วมดำเนินการตรวจสอบผลการดำเนินงานตามมาตรฐานการศึกษาครูมีส่วนร่วมสรุปผลการตรวจสอบการดำเนินงานตามมาตรฐานการศึกษา

**เอกสารอ้างอิง**

กนิษฐ์ ธรรมพิทักษ์. (2564). ***การดำเนินงานประกันคุณภาพภายในที่ส่งผลต่อคุณภาพผู้เรียนของสถานศึกษา สังกัดเทศบาลนครสุราษฎร์ธานี.*** [วิทยานิพนธ์ปริญญาดุษฎีบัณฑิตไม่ได้ ตีพิมพ์]. มหาวิทยาลัยราชภัฏสุราษฎร์ธานี.

กระทรวงศึกษาธิการ. (2560). ***พระราชบัญญัติการศึกษาแห่งชาติ พุทธศักราช 2542 และที่แก้ไข เพิ่มเติม (ฉบับที่2) พ.ศ.2545.*** กรุงเทพฯ : โรงพิมพ์คุรุสภาลาดพร้าว

กระทรวงศึกษาธิการ. (2561). ***พระราชบัญญัติการศึกษาแห่งชาติ พุทธศักราช 2542 และที่แก้ไข เพิ่มเติม (ฉบับที่2) พ.ศ.2545.*** กรุงเทพฯ : โรงพิมพ์คุรุสภาลาดพร้าว.

กระทรวงศึกษาธิการ กฎกระทรวงการประกันคุณภาพการศึกษา. (2561). ***แนวทางพัฒนาการดำเนินงานประกันคุณภาพภายใน (พิมพ์ครั้งที่ 2.)****.* กรุงเทพฯ : บุ๊คพอยท์.

สุดาพร หงษ์เวียงจันทร์. (2565). ***การดำเนินการประกันคุณภาพภายในสถานศึกษาสำนักงานเขตตลิ่งชันสังกัดกรุงเทพมหานคร.***[วิทยานิพนธ์ปริญญาดุษฎีบัณฑิตไม่ได้ ตีพิมพ์]. มหาวิทยาลัยศิลปากร.

สังกัดสำนักงานเขตพื้นที่การศึกษาประถมศึกษาสุราษฎร์ธานี เขต 1. (2567). ***การบริหารงานวิชาการ.*** กรุงเทพฯ : ดอกหญ้า.